62022CO0426_INF
Ordonanța Curții (Camera a șasea) din 20 iunie 2023 –SOLE‑MiZo/Nemzeti Adó- és Vámhivatal Fellebbviteli Igazgatósága
(Cauza C‑426/22) (
1
)
„Trimitere preliminară – Sistemul comun al taxei pe valoarea adăugată – Directiva 2006/112/CE – Articolul 183 – Principiile efectivității și neutralității fiscale – Deducerea taxei achitate în amonte – Rambursarea excedentului – Calculare a dobânzilor datorate ca urmare a indisponibilității unui excedent de TVA deductibil reținut cu încălcarea dreptului Uniunii – Depreciere monetară”
Armonizarea legislațiilor fiscale – Sistemul comun al taxei pe valoarea adăugată – Deducerea taxei achitate în amonte – Modalități de exercitare a dreptului de deducere – Restituirea excedentului – Principiile efectivității și neutralității fiscale – Calculul dobânzilor datorate ca urmare a indisponibilității unui excedent de TVA deductibil reținut cu încălcarea dreptului Uniunii – Lipsa unei compensări pentru deprecierea monetară care privează persoana impozabilă de o compensație adecvată – Inadmisibilitate
(Directiva 2006/112 a Consiliului, art. 183)
(a se vedea punctele 37-49 și 54 și dispozitivul)
Dispozitivul
Articolul 183 din Directiva 2006/112/CE a Consiliului din 28 noiembrie 2006 privind sistemul comun al taxei pe valoarea adăugată, precum și principiile efectivității și neutralității fiscale
trebuie interpretate în sensul că
se opun practicii unui stat membru consistând în calcularea dobânzilor asupra excedentelor de taxă pe valoarea adăugată (TVA) deductibilă reținute de acest stat membru dincolo de un termen rezonabil, cu încălcarea dreptului Uniunii, prin aplicarea unei rate echivalente ratei de bază a băncii centrale naționale, majorată cu două puncte procentuale, în cazul în care dobânzile aferente excedentelor de TVA menționate curg pentru o perioadă cuprinsă între data limită de depunere a declarației pentru o anumită lună și cea a declarației pentru luna următoare, fără a aplica o dobândă destinată să compenseze deprecierea monetară provocată de scurgerea timpului, după această perioadă, și care să curgă până la o dată care, pe de o parte, este ulterioară pronunțării hotărârii prin care Curtea a constatat această încălcare a dreptului Uniunii și, pe de altă parte, este anterioară plății efective a dobânzilor aferente excedentelor de TVA menționate, în măsura în care practica respectivă este susceptibilă să priveze persoana impozabilă de o compensație adecvată pentru pierderea ocazionată de indisponibilitatea sumelor în cauză și să nu compenseze sarcina economică a cuantumurilor de taxă reținute în mod nejustificat.
(
1
)	JO C 340, 5.9.2022.